<classify> Kilimanjaro Stars ilikata tiketi hiyo ya kucheza robo fainali huku ikiwa mkononi imebakisha mchezo mmoja dhidi ya wenyeji Ethiopia baada ya kujikusanyia pointi sita na mabao sita baada ya mechi mbili.Katika mchezo wa mwanzo, Kilimanjaro Stars ilitoa kipigo cha mabao 4-0 kwa wachovu Somalia katika mchezo uliopigwa jijini Addis Ababa. Mabao ya Kilimanjaro Stars yalifungwa katika kila kipindi na Said Ndemla na Simon Msuva huku lile la kufutia machozi la Rwanda Amavubi likifungwa katika dakika za majeruhi za kipindi cha pili.Rwanda wenyewe katika mchezo wa kwanza iliifunga Ethiopia bao 1-0. Kilimanjaro Stars imetwaa taji hilo mara tatu ikiwa ni mwaka 1974, 1994 na 2010 huku mwaka 1973, 1980, 1981, 1992 na 2002 ikicheza nusu fainali.Kwa upande wa Zanzibar wenyewe waliondolewa kwa kipigo kizito kwa kufungwa mabao 4-0 huku ikibakisha mchezo mmoja dhidi ya Kenya, Harambee Stars, ambao hata ikishinda haitakwenda kokote.Katika mchezo dhidi ya Somalia mabao ya Kili Stars yalifungwa na John Bocco na Elias Maguli kila mmoja akifunga mawili. Kocha wa Kilimanjaro Stars, Abdallah Kibadeni aliwapongeza wachezaji wake, lakini aliwataka kugangamala kwani kazi bado iko mbele yao. Alisema anawapongeza wachezaji wake lakini kazi kwanza ili waweze kuvuka robo fainali na hatua zingine hadi kulitwaa taji hilo.  <topic>: MICHEZO 